OzLabs/hebrew-wiki-articles huggingface dataset:
קורטיס אקסל

ג'וסף קורטיס הניג (באנגלית: Joseph Curtis Hennig; נולד ב-1 באוקטובר 1979) הוא מתאבק אמריקאי. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה, קורטיס אקסל.

הניג חתם על חוזה ב-WWE בשנת 2007 והתאבק במתחם הפיתוח השייך לו Florida Championship Wrestling (FCW), שבו היה פעם אחת אלוף פלורידה במשקל כבד של FCW וארבע פעמים אלוף פלורידה לזוגות של FCW עם ארבעה שותפים שונים. בשנת 2010, לאחר שהשתתף בעונה השנייה של התוכנית NXT תחת שם הבמה מייקל מקגיליקטי, הוא ערך את הבכורה שלו ברוסטר הראשי כחלק מקבוצת הנקסוס. שנה לאחר מכן, הוא זכה פעם אחת באליפות הזוגות של ה-WWE ביחד עם דייוויד אוטונגה. בשנת 2013, הוא הצית מחדש את הקריירה שלו, הפעם תחת שם במה אחר - קורטיס אקסל, כמחווה לאביו, קורט הניג וסביו, לארי "הגרזן" הניג. תחת שם במה זה הוא זכה פעם אחת באליפות הבין יבשתית ומאוחר יותר באליפות הזוגות של Raw ביחד עם בו דאלאס כחלק מצוות The B-Team. תקופתו בארגון הגיעה לקיצה באפריל 2020.

==ביוגרפיה==

ג'וסף קורטיס הניג נולד ב-1 באוקטובר 1979 בצ'מפלין, מינסוטה להורים לאוניס הניג והמתאבק המקצועי "מיסטר פרפקט" קורט הניג. הוא הנכד של המתאבק המקצועי לארי "הגרזן" הניג. יש לו אחד צעיר ממנו בשם האנק, ושתי אחיות צעירות ממנו בשם קייטי ואיימי, שהאחרונה גם היא מתאבקת מקצועית. הוא סיים את לימודיו במכללה הקהילתית של צפון הנפין עם תואר במערכות מחשב וניהול עסקי.

==חיים אישיים==

הניג נשוי לברוק הניג מאז שנת 2004.

==אליפויות והישגים==
אלוף הבין יבשתי]]
* הישגים בארגון ההיאבקות Florida Championship Wrestling - FCW
** אליפות פלורידה במשקל כבד של FCW (פעם אחת)
** אליפות פלורידה לזוגות של FCW (4 פעמים) <small> - עם גייב טופט (1), הית' מילר (1), ברט דיביאסי (1) וקאבאל (1)</small>
* הישגים במגזין ההיאבקות Pro Wrestling Illustrated – PWI
** PWI דירג אותו במקום ה-47 מתוך 500 המתאבקים הטובים ביותר לשנת 2013
** פיוד השנה (2010) <small> - עם הנקסוס נגד ה-WWE</small>
** המתאבק השנוא של השנה (2010) <small> - כחלק מהנקסוס</small>
** טירון השנה (2008)
* הישגים בארגון ההיאבקות World Wrestling Entertainment – WWE
** האליפות הבין יבשתית (פעם אחת)
** אליפות הזוגות של WWE/Raw (פעמיים) <small> - עם דייוויד אוטונגה (1) ובו דאלאס (1)</small>

==ביאורים==

==קישורים חיצוניים==

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-NXT
קטגוריה:אמריקאים שנולדו ב-1979
אורלנדו ג'ורדן

אורלנדו מייסון ג'ורדן (באנגלית: Orlando Mason Jordan; נולד ב-21 באפריל 1974) הוא מתאבק עבר אמריקאי. הוא מוכר בעיקר בשל תקופתו בארגון ההיאבקות WWE, שבו היה פעם אחת אלוף ארצות הברית ובשל תקופתו בארגון ההיאבקות Impact Wrestling.

==חיים אישיים==

ג'ורדן אובחן באופן שגוי באוטיזם כילד. בנוסף, היו לו קשיי דיבור והוא השתתף בשיעורים שעזרו לו להתגבר עליהם. כילד, הוא התחרה בהתעמלות והשתתף בהיאבקות. הוא למד באוניברסיטת המדינה של בויסי לאחר שזכה באליפות המדינה בשנת 1993 בקטגוריית משקל ל-189 פאונדים עבור בית הספר התיכון הרמיטאז', שבריצ'מונד, וירג'יניה. לפני שהפך למתאבק מקצועי, הוא היה חבר בשירות היערות של ארצות הברית. לאחר מכן, עבר להתגורר בפלורידה, בה הפך למתאגרף חובבני בעל מוניטין.

ביוני 2011, ג'ורדן היה הבעלים המשותפים (יחד עם מתאבק עצמאי בשם לוק הוקס) של WildKat Sports & Entertainment – מרכז אימונים להיאבקות מקצועית, שנמצא מחוץ לעיר ניו אורלינס. בית הספר שלהם הוביל ליצירת ארגון ההיאבקות WILDKAT Pro, ארגון שהיה לזמן קצר חלק מארגון ההיאבקות National Wrestling Alliance (NWA). ב-20 באוגוסט 2012, פתחה ג'ורדן בית ספר נוסף להיאבקות במלבורן, אוסטרליה, שם הוא מתגורר כיום.

ג'ורדן הוא דו-מיני באופן גלוי. ב-10 באוקטובר 2013, הוא הודיע על נישואיו לאישה באוסטרליה. שנה לאחר מכן, נולדה בתו, דקוטה מאי.

==אליפויות והישגים==
* הישגים בארגון ההיאבקות Adelaide Championship Wrestling – ACW
** אליפות במשקל כבד של ACW (פעם אחת)
* הישגים בארגון ההיאבקות All Action Wrestling – AAW
** אליפות AAW (פעם אחת)
* הישגים בארגון ההיאבקות All Action Wrestling – AWE
** אליפות AWE (פעם אחת)
* הישגים בארגון ההיאבקות High Risk Pro Wrestling – HRPW
** אליפות העולם במשקל כבד של HRPW (פעם אחת)
* הישגים בארגון ההיאבקות Maryland Championship Wrestling – MCW
** אליפות במשקל כבד של MCW (פעם אחת)
* הישגים בארגון ההיאבקות Nu-Wrestling Evolution – NWE
** אליפות העולם במשקל כבד של NWE (פעם אחת)
* הישגים במגזין ההיאבקות Pro Wrestling Illustrated – PWI
** PWI דירג אותו במקום ה-82 מתוך 500 המתאבקים הטובים ביותר לשנת 2011
* הישגים בארגון ההיאבקות World Wrestling Entertainment – WWE
** אליפות ארצות הברית (פעם אחת)
* הישגים במגזין ההיאבקות Wrestling Observer Newsletter – WON
** הגימיק הגרוע ביותר (2010)

==קישורים חיצוניים==

==הערות שוליים==

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי Impact Wrestling
קטגוריה:בוגרי אוניברסיטת המדינה של בויסי
קטגוריה:אמריקאים שנולדו ב-1974
אלכס ריילי

קווין רוברט קיילי ג'וניור (באנגלית: .Kevin Robert Kiley Jr; נולד ב-28 באפריל 1981) הוא מתאבק ושדרן ספורט אמריקאי. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה, אלכס ריילי. הוא היה משתתף בעונה השנייה של סדרת הטלוויזיה NXT.

==חיים אישיים==

אביו של ריילי, קווין קיילי סניור הוא מגיש חדשות ושדרן ספורט. אימו, לאורן, היא זוכת מיס וירג'יניה לשעבר.

ריילי למד בבית הספר רובינסון המקומי, שבו שיחק פוטבול וכדורסל. לאחר מכן, הוא למד בבוסטון קולג', שבו סיים תואר בתקשורת. הוא שיחק בקבוצת הפוטבול של קולג' זה, תחילה בתפקיד הקוורטרבק, לפני שעשה הסבה לתפקידים בקו האחורי במהלך עונת 2001. כמו כן, הוא שיחק בליגת הפוטבול הקנדית עבור קבוצת מונטריאול אלואטס.

בנובמבר 2010, הוא נעצר בגין נהיגה בשכרות, אך ההאשמות נגדו בוטלו ביולי 2011 על ידי השופט דיק גרקו ג'וניור ממחוז הילסבורו מתוך טענה שלפיה לאכיפת החוק אין סיבה הגיונית לעצור את רכבו של ריילי ובכך הפרה את התיקון הרביעי לחוקת ארצות הברית נגד חיפושים ותפיסות בלתי מוסברות.

==אליפויות והישגים==

* הישגים בארגון ההיאבקות Florida Championship Wrestling - FCW
** אליפות פלורידה במשקל כבד של FCW (פעם אחת)

* הישגים במגזין ההיאבקות Pro Wrestling Illustrated – PWI
** PWI דירג אותו במקום ה-106 מתוך 500 המתאבקים הטובים ביותר לשנת 2011

==קישורים חיצוניים==

==הערות שוליים==

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-NXT
קטגוריה:אמריקאים שנולדו ב-1981
אלפונס טרנט

אלפונס "אלפונסו" טרנט (באנגלית: Alphonse Trent; 24 באוגוסט 1905 - 14 באוקטובר 1959) היה פסנתרן ג'אז אמריקאי ומנהיג להקות ריקודים (Territory bands).

== ביוגרפיה ==
טרנט נולד בפורט סמית', ארקנסו ב־24 באוגוסט 1905. הוא ניגן בפסנתר מילדות ועבד בלהקות מקומיות בארקנסו בתקופת נעוריו.<ref name=":0"></ref>

הוא הקים את להקתו הראשונה באמצע שנות העשרים, כבר בשנת 1923.<ref name=":0" /> הם נתנו את המופע הראשון שלהם במלון באסין פארק ביוריקה ספרינגס, ארקנסו. כשהחוזה הסתיים בספטמבר אותה שנה, הוא נסע לליטל רוק ללמוד ב- Shorter College.

בשנת 1924 הוא ניגן בליטל רוק עם Synco Six<ref></ref> של יוג'ין קוק, ואז לקח על עצמו את ההנהגה של הלהקה, שניגנה עד 1934. הם ניגנו בעיקר בדרום ארצות הברית ובמערב התיכון האמריקאי, כמו גם על אניות קיטור. באביב 1925, הלהקה, שנקראת אז "התזמורת של אלפונסו טרנט", נסעה לכיוון טקסס. בדרכם הם הופיעו בפינות רחוב כדי להרוויח מספיק כסף לאוכל ולדלק. ללהקה הוצעה חוזה לשבועיים להופיע באולם האירועים של מלון "אדולפוס". הם נענו להצעה, אך בסופו של דבר ניגנו שם במשך 18 חודשים, וקבעו שיא שלא נשבר.<ref></ref>

בקיץ 1926 לאחר סיום החוזה באדולפוס, הלהקה ניגנה במלון גונטר בסן אנטוניו. בהמשך הם סיירו בערי טקסס והופיעו בבתי מלון שונים. הם הופיעו בפתיחת מלון פלאזה החדש בסן אנטוניו .

עד שנת 1927 המשיכה הלהקה להופיע בטקסס, לואיזיאנה, מיסיסיפי וארקנסו.<ref></ref>

בשנת 1929, לאחר חוזה הופעות בקיץ באתר נופש בפורט סטנלי שבאונטריו, הלהקה הופיעה הופעה יחידה בעיר ניו יורק - שבוע באולם הסבוי.<ref></ref>

למרות ההצלחה בניו יורק, בסביבות 1930, טרנט בחר שלא להמשיך ולעבוד בחוף המזרחי. הוא עזב את המוזיקה באמצע שנות השלושים אך חזר עם להקה אחרת בשנת 1938.<ref></ref> בין חבריו ללהקה היו נגן החצוצרה טרנס הולדר, הפסנתרן אלכס היל, הכנר סטוף סמית', נגן הטרומבון סנוב מוסלי, צ'רלי כריסטיאן, החצוצרנים הארי (סוויט) אדיסון, מאוס רנדולף ופינטס הולנד.

כמנהיג הוא הקליט רק שמונה צדדים של תקליט: ארבעה בשנת 1928, שניים בשנת 1930 ושניים בשנת 1933.

הוא נפטר בפורט סמית ב־14 באוקטובר 1959

== מורשתו ==
המורשת הקטנה אך המתועדת שלו הפכה אותו לדמות מעט לא ברורה כיום, אך התחכום של העיבודים שלו והדיוק שבו בוצעו עוררו יראה כבוד בקרב בני זמנו <ref></ref>- אחד כזה, באד ג'ונסון (צוטט על ידי גונתר שולר במגזין "The Jazz Review") אמר עליו:

<ref></ref>

== קישורים חיצוניים ==

* [https://www.alphonsotrent.com/ אלפונס טרנט - האתר הרשמי]
* [https://www.discogs.com/artist/2846843-Alphonso-Trent-And-His-Orchestra אלפונס טרנט - באתר discogs]
* [https://gennett.wordpress.com/tag/alphonse-trent-and-his-orchestra/ אלפונסו טרנט ותזמורתו]
* [https://open.spotify.com/artist/19aNKt15e6C3a1GgoiKIaV אלפונס טרנט באתר ספוטיפיי]
* [https://encyclopediaofarkansas.net/entries/alphonso-e-phonnie-trent-362/ אלפונסו טרנט - Encyclopedia of Arkansas]

== הערות שוליים ==

קטגוריה:פסנתרנים אמריקאים
קטגוריה:נגני ג'אז: פסנתרנים
קטגוריה:אמריקאים שנולדו ב-1905
קטגוריה:אמריקאים שנפטרו ב-1959
אורה (הונגריה)

אורה (בהונגרית: Ura) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה, גם אוכלוסיית אורה קטנה עם השנים. כך, בשנת 1990 היו בכפר 715 תושבים ובשנת 2020 רק 599 תושבים.

הכפר ואזורו מיושבים לסירוגין מאז המאה ה-14 ובמקום קיימת כנסייה שנבנתה בשנת 1902.

==יהודי אורה==
יהודים מעטים חיו באורה במאה ה-18 ובמאה ה-19 והחל משנת 1885 היו היהודים תחת הקהילה היהודית בצ'נגר. רוב תושבי הכפר נרצחו בשואת יהודי הונגריה

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|9
|243
|-
|1910
|87
|
|-
|1920
|67
|
|-
|1930
|48
|
|-
|1941
|41
|1,325
|-
|}

==קישורים חיצוניים==

* 

==הערות שוליים==

קטגוריה:הונגריה: ערים
קטגוריה:קהילות יהודיות שהושמדו בשואה
בלקאן

בלקאן (בהונגרית: Balkány) היא עיר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה, גם אוכלוסיית בלקאן קטנה עם השנים. כך, בשנת 1990 היו בעיר 6,504 תושבים ובשנת 2020 רק 6,107 תושבים.

הכפר ואזורו מיושבים לסירוגין מאז המאה ה-13 והוא הפך לעיר בצורה רשמית בשנת 2004.

==קהילה יהודית==
יהודים הגיעו לראשונה לבלקאן בתחילת המאה ה-18. רובם עסקו במסחר ובמלאכה, והיו ביניהם גם בעלי משקים חקלאיים גדולים.

לקהילה היו בית כנסת, בית ספר, תלמוד תורה, ישיבה ו"חדר".

בזמן הקרע ביהדות הונגריה בעקבות חילוקי דעות בין חרדים ומשכילים בקונגרס יהודי הונגריה בין השנים 1869-1868, הצטרפה הקהילה לזרם הקהילות האורתודוקסיות שסירבו לקבל את תקנות הקונגרס.

באפריל 1944 לאחר כניסת הגרמנים להונגריה, גורשו כל יהודי בלקאן לנירג'האזה שם רוכזו כל יהודי המחוז ושוכנו במשקים חקלאיים עזובים. בתנאי תברואה לקויים פרצה מגפת טיפוס, ובידי הרופאים שבמקום לא היו תרופות מספיקות. ביוני 1944 גורשו היהודים למחנה ההשמדה אושוויץ.

בדף הקהילה ממפקד קהילות הונגריה כתבו התושבים שבקהילה חיים 458 חברים, מנהיג הקהילה הוא דז'ו פריד, ורב הקהילה הוא קיסיאל ליכטנשטיין.

לאחר המלחמה, חזרו כמה עשרות ניצולים וחידשו את חיי הקהילה בסיוע כספי הג'וינט. רכוש היהודים שנלקח בידי המקומיים לא הוחזר ובימי המרד האנטי-רוסי בשנת 1956 גורשו את היהודים מהעיירה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|598
|
|-
|1880
|411
|3,769
|-
|1910
|522
|
|-
|1920
|481
|
|-
|1930
|531
|
|-
|1941
|417
|7,387
|-
|}

== ילידי המקום ==

* פרידייש היידו במקור וייסהאוז (1873 – 1944) היה סופר, חבר האספה הלאומית של הונגריה יהודי-הונגרי, אחד המנהיגים האינטלקטואלים של היהודים בעלי התרבות ההונגרית בטרנסילבניה.

==לקריאה נוספת==
* [https://books.google.co.il/books?id=M60JAQAAIAAJ&lpg&hl=iw&pg=PA176#v=onepage&q=Balkány&f=false בלקאן] בפנקס הקהילות הונגריה, עמוד 176–177
* בלקאן, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 47–58. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* 

==הערות שוליים==

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
תחנת סטרלקה

תחנת סטרלקה (ברוסית: Стрелка) היא תחנת הרכבת התחתית של ניז'ני נובגורוד בקו סורמובסקו-משצ'רסקאיה.

התחנה ממוקמת במרכז ההיסטורי של העיר ניז'ני נובגורוד "סטרלקה" , וקרויה על שמה.

תחנת סטרלקה נפתחה ב-13 ביוני 2018, והיא ממוקמת ליד אצטדיון ניז'ני נובגורוד.

התחנה לא הייתה אמורה להיבנות בעתיד הקרוב, שינוי העדיפויות התרחש לאחר ההחלטה לקיים משחקים של מונדיאל 2018 בניז'ני נובגורוד<ref>https://mir24.tv/news/16309307/v-nizhnem-novgorode-otkryli-novuyu-stanciyu-metro-postroennuyu-k-chm-po-futbolu</ref>.

== קישורים חיצוניים ==

== הערות שוליים ==

קטגוריה:ניז'ני נובגורוד
סטרלקה
סטרלקה
יידו

יִידוּ (בסינית: 宜都; בפין-יין: Yídū) היא נפה עירונית השייכת לנציבות העירונית ייצ'אנג במערב מחוז חוביי שבמרכז הרפובליקה העממית של סין. ע"פ מפקד האוכלוסין משנת 2020 אוכלוסיית הנפה העירונית מנתה 367,374 תושבים בשטח כולל של 1,349 קמ"ר. תחת יידו נמצאים מנהלית תת-רובע אחד, 8 עיירות ופלך אחד. התמ"ג שלה בשנת 2015 עמד על 50 מיליארד יואן.<ref name="about"></ref>

יידו הוקמה כמחוז בשנת 196 לפני הספירה בתקופת שושלת האן המערבית, שנקראה אז יידאו (). בשנת 210 לספירה הקים ליו ביי את "פיקוד יידו".<ref name="about" />

== חלוקה מנהלית ==
נפת המשנה היחידה היא נפת לוצ'נג (陆城街道).

עיירות: הונגהואטאו (红花套镇), גאובהג'ואו (高坝洲镇), ניֶהג'יַהחֶה (聂家河镇), סונגמופינג (松木坪镇), ג'י-צ'אנג (枝城镇), יאוג'יאנדיאן (姚家店镇), וויאנגצ'ואן (五眼泉镇), וואנג'יאפאן (王家畈镇).

פלך: הפלך האתני פאנג'יהוואן טוג'יה (潘家湾土家族乡).

==קישורים חיצוניים==

* 

== הערות שוליים ==

קטגוריה:הרפובליקה העממית של סין: ערים
קטגוריה:חוביי: ערים
טריאתלון באולימפיאדת טוקיו (2020)

תחרויות הטריאתלון באולימפיאדת טוקיו התקיימו בין 26 ביולי ו-31 ביולי 2021 בפארק אודביה. זוהי הפעם השישית בה מתקיימות התחרויות במסגרת האולימפיאדה. מלבד תחרויות הגברים והנשים המסורתיות, נוספה באולימפיאדה תחרות של קבוצות מעורבות.

==מבנה התחרות==
הטריאתלון האולימפי מורכב משלושה חלקים: שחייה של 1.5 ק"מ, רכיבה על אופניים של 40 ק"מ וריצה של 10 ק"מ. התחרויות מתקיימות כאירוע אחד, ללא מקצים מקדימים.

התחרות המעורבת מתחרים צוותים של ארבעה ספורטאים (שני גברים ושתי נשים). כל ספורטאי מבצע שחייה של 300 מטר, ריצה של 8 ק"מ ורכיבה על אופניים למרחק 2 ק"מ. התחרות מתקיימת במתכונת של תחרות, כאשר הזמן המחושב כולל את הזמן המצטבר של ארבעת חברי הצוות.

===לוח זמנים===
{| class="wikitable"
! תחרות
! תאריך
! שעת התחלה
|-
| style=background:lemonchiffon|גברים || style=background:lemonchiffon| 26 ביולי || style=background:lemonchiffon|06:30
|-
| style=background:lemonchiffon|נשים || style=background:lemonchiffon| 27 ביולי || style=background:lemonchiffon|06:30
|-
| style=background:lemonchiffon|מעורב || style=background:lemonchiffon| 31 ביולי || style=background:lemonchiffon|07:30
|}

==טבלת המדליות==
;מקרא

==המנצחים==
===גברים===
{| class="wikitable sortable" style="text-align:center"
!מקום
!שם
!שחייה
!רכיבה
!ריצה
!זמן כולל
!פער
|-style="background:#F7F6A8;”
|<div style="text-align: center;">25px</div>
|align=right| כריסטיאן בלומנפלד 
|18:04
|56:19
|29:34
|1:45:04
|
|-style="background:#DCE5E5;”
|<div style="text-align: center;">25px</div>
|align=right| אלכס יי 
|18:09
|56:17
|29:44
|1:45:15
| +0:11
|-style="background:#FFDAB9;"
|<div style="text-align: center;">25px</div>
|align=right| היידן ווילד 
|18:17
|56:07
|29:52
|1:45:24
| +0:20
|}

===נשים===
{| class="wikitable sortable" style="text-align:center"
|-
!מקום
!שם
!שחייה
!רכיבה
!ריצה
!זמן כולל
!פער
|-style="background:#F7F6A8;”
|<div style="text-align: center;">25px</div>
|align=right| פלורה דאפי 
| 18:32
| 1:02:49
| 33:00
| 1:55:36
|
|-style="background:#DCE5E5;”
|<div style="text-align: center;">25px</div>
|align=right| ג'ורג'יה טיילור-בראון 
| 18:31
| 1:03:11
| 33:52
| 1:56:50
| + 1:14
|-style="background:#FFDAB9;"
|<div style="text-align: center;">25px</div>
|align=right| קייטי זאפרס 
| 18:28
| 1:02:51
| 34:27
| 1:57:03
| + 1:27
|}

===שליחים מעורב===
{| class="wikitable sortable" style="text-align:center"
|-
!מקום
!שם
!שחייה
!רכיבה
!ריצה
!זמן כולל
!פער
|-style="background:#F7F6A8;”
|<div style="text-align: center;">25px</div>
|align=right| <small> ג'סיקה לרמונת' ג'ונתן בראונלי ג'ורג'יה טיילור-בראון אלכס יי</small>
| 16:13	
| 39:57
| 23:14
| 1:23:41
|
|-style="background:#DCE5E5;”
|<div style="text-align: center;">25px</div>
|align=right| <small> קייטי זאפרס קווין מקדואל טיילור קניב מורגן פירסון</small>
| 16:28	
| 39:26
| 23:31
| 1:23:55
| + 0:14
|-style="background:#FFDAB9;"
|<div style="text-align: center;">25px</div>
|align=right| לאוני פריאו דוריאן קונאנס קסנדר בוגראן וינסנט לואיס
| 16:35	
| 39:51	
| 23:21
| 1:24:04
| + 0:23
|}

==הערות שוליים==

2020
קטגוריה:ענפי ספורט באולימפיאדת טוקיו (2020)
לידיה ג'קובי

לידיה אליס ג'קובי (באנגלית: Lydia Alice Jacoby; נולדה ב-29 בפברואר 2004) היא שחיינית אמריקאית, האלופה האולימפית (טוקיו 2020) במשחה ל-100 מטר חזה.

ג'קובי היא השחיינית הראשונה מאלסקה שהשתתפה במשחקים האוליממפיים.

== ביוגרפיה ==
ג'קובי נולדה באנקורג', אלסקה וגדלה בסווארד אלסקה. היא החלה לשחות בגיל 6 במועדון השחייה המקומי.

===2021===
באליפות ארצות הברית ששימשה כמבחנים האמריקאים לאולימפיאדת טוקיו (2020) שנערכו באומהה, נברסקה ביוני 2021 זכתה ג'קובי במדליית כסף במשחה ל-100 מטר חזה בתוצאה של 1:05.28 דקות, אחרי לילי קינג (1:04.79 דקות) ולפני אנני לזור (1:05.60 דקות).

====אלופה אולימפית====
במשחקים עצמם היא זכתה בשתי מדליות, זהב וכסף. מדליית זהב במשחה ל-100 מטר חזה בתוצאה של 1:04.95 דקות, לפני טטיאנה סקונמאקר מדרום אפריקה (1:05.22 דקות) ולילי קינג (1:05.54 דקות) מדליית כסף במשחה שליחות 4x100 מטר מעורב ביחד עם רגן סמית', טורי הסק ואבי וייצל בתוצאה של 3:51.73 דקות, אחרי אוסטרליה שקבעה שיא אולימפי חדש של 3:51.60 דקות ולפני קנדה (3:52.60 דקות), כשחיינית חזה היא שחתה ב"זינוק שליחות" תוצאה של 1:05.03 דקות. נוסף לכך היא סיימה במקום חמישי במשחה שליחות משולב 4x100 מטר מעורב בתוצאה של 3:40.58 דקות, כשחיינית חזה היא שחתה ב"זינוק שליחות" תוצאה של 1:05.09 דקות, למרות שמשקפי השחייה נפלו לה בזינוק.

===2022===
ג'קובי לא השתתפה באליפות העולם שנערכה בבודפשט ביוני 2022.

===2023===
באליפות העולם שנערכה בפוקואוקה, יפן ביולי 2023 היא זכתה בשתי מדליות, זהב וארד. מדליית זהב במשחה שליחות 4x100 מטר מעורב לאחר ששחתה בשלב המוקדמות. מדליית ארד במשחה ל-100 מטר חזה בתוצאה של 1:05.94 דקות, אחרי רותה מיילוטיטה מליטא (1:04.62 דקות) וטטיאנה סקונמאקר (1:05.84 דקות). נוסף לכך, היא סיימה במקום תשיעי במשחה ל-50 מטר חזה בתוצאה של 30.40 שניות.

== שיאים אישיים ==
===בריכה אולימפית===
* 50 מטר חזה: 29.81 שניות (2023)
* 100 מטר חזה: 1:04.95 דקות (2021)
* 200 מטר חזה: 2:24.03 דקות (2023)
===בריכת 25 מטר===
* 50 מטר חזה: 29.97 שניות (2021)
* 100 מטר חזה: 1:04.62 דקות (2022)
* 200 מטר חזה: 2:22.36 דקות (2022)

==ראו גם ==

== קישורים חיצוניים ==

קטגוריה:שחייניות חזה אמריקאיות
קטגוריה:אלופות אולימפיות אמריקאיות: שחייה
קטגוריה:אמריקאיות שנולדו ב-2004
קטגוריה:אמריקאים שנולדו ב-2004
קטגוריה:אלופים אולימפיים אמריקאים באולימפיאדת טוקיו (2020): שחייה
קטגוריה:אלופות אולימפיות באולימפיאדת טוקיו (2020): שחייה
קטגוריה:אלופות אולימפיות אמריקאיות באולימפיאדת טוקיו (2020)
קטגוריה:זוכות מדליית כסף אולימפית אמריקאיות באולימפיאדת טוקיו (2020): שחייה
MIL-STD-461

MIL-STD-461<ref>
[http://quicksearch.dla.mil/qsDocDetails.aspx?ident_number=35789 "Requirements for the Control of Electromagnetic Interference Characteristics of Subsystems and Equipment"]
</ref> הוא תקן של צבא ארצות הברית, המתאר כיצד לבדוק ציוד לתאימות אלקטרומגנטית.

מחלקת ההגנה של ארצות הברית הוציא לאור את MIL-STD-461 בשנת 1967 כדי לשלב תאימות אלקטרומגנטית בשלב המחקר והפיתוח של טכנולוגיית תקשורת ביטחונית.<ref></ref>

עם השנים, פורסמו מהדורות שונות של MIL-STD-461. חוזים צבאיים רבים דורשים עמידה ב-MIL-STD-461E או מאוחרת יותר. הגרסה האחרונה (נכון ל-2021) מכונה "MIL-STD-461G". בשנת 1999, MIL-STD-462 אוחד עם MIL-STD-461D ונוצרה הגרסה MIL-STD-461E.

אף שטכנית לא נדרשת עמידה ב-MIL-STD-461 מחוץ לצבא ארצות הברית, גם מחוץ לארצות הברית, ארגונים אזרחיים וביטחוניים (כגון התעשייה האווירית לישראל) רבים משתמשים גם במסמך זה.<ref>[http://govitwiki.com/wiki/Defense_Standards "Defense Standards"]</ref>

== היסטוריית גרסאות ==
במהלך השנים פורסמו 7 גרסאות של התקן:
* MIL-STD-461A (1968)
* MIL-STD-461B (1980)
* MIL-STD-461C (1986)
* MIL-STD-461D (1993)
* MIL-STD-461E (1999)
* MIL-STD-461F (2007)
* MIL-STD-461G (2015)

== לקריאה נוספת ==
* 
* 

== קישורים חיצוניים ==
* [https://quicksearch.dla.mil/qsDocDetails.aspx?ident_number=35789 MIL-STD-461]
* https://web.archive.org/web/20160304073338/http://www.com-power.com/application%20notes/AN-104%20Comb%20Generator.pdf
* [http://incompliancemag.com/article/anticipated-changes-in-mil-std-461g/ מגזין In Compliance]

== הערות שוליים ==

461
קטגוריה:אלקטרומגנטיות
יוהאן בפטיסט זלה

יוהאן בפטיסט זֶלֶה ומשנת 1811 גם פון זֶלֶה (27 ביוני 1774, מסקירך – 27 באוגוסט 1814, שטוטגרט) היה צייר גרמני. מחלוצי הריאליזם בראשית המאה ה-19.

אף שרעיונותיו, נקודות המבט של ציוריו והיבטים נוספים בהם שייכים לריאליזם, עדיין ניכרת התפיסה הקלאסית בביצוע עבודותיו ולכן אין לראות בזלה ריאליסט טהור.

==לקריאה נוספת==
* [https://de.wikisource.org/wiki/ADB:Seele,_Johann_Baptist_von הערך זלה, יוהאן בפטיסט פון־], ב, באתר ויקיטקסט בגרמנית 
<div class="mw-content-ltr">
* Hermann Mildenberger: Der Maler Johann Baptist Seele. Ernst Wasmuth, Tübingen 1984, .
* Gabriele Brugger, Armin Heim: Johann Baptist Seele (1774–1814) und seine Zeitgenossen. Kunststiftung Hohenkarpfen, Hohenkarpfen 2001, .
* Gabriele Brugger: Der Maler Johann Baptist Seele und sein Werk.
* גאורג קספר נגלר : Neues allgemeines Künstler-Lexicon. Sechzehnter Band. E. A. Fleischmann, München 1846.
</div>

==קישורים חיצוניים==

קטגוריה:ציירים גרמנים
קטגוריה:ילידי 1774
קטגוריה:נפטרים ב-1814
תמונות מחיי נישואין (מיני-סדרה אמריקאית)

תמונות מחיי נישואין (באנגלית: Scenes from a Marriage) היא מיני-סדרת דרמה אמריקאית ועיבוד מחודש למיני-סדרה השוודית באותו השם מאת אינגמר ברגמן, שעלתה לשידור בשנת 1973. המיני-סדרה הופקה עבור רשת "HBO", ומככבים בה אוסקר אייזק וג'סיקה צ'סטיין בתפקידים הראשיים.

המיני-סדרה עלתה לשידור ב-12 בספטמבר 2021.

==צוות השחקנים==
===ראשי===
* אוסקר אייזק – ג'ונתן, פרופסור לפסיכולוגיה שהתבולל עם נישואיו למירה.
* ג'סיקה צ'סטיין – מירה, אשת היי-טק מצליחה ואשתו של ג'ונתן.
===משני===
* ניקול בהארי – קייט, חברתם של ג'ונתן ומירה ובת זוגו הפוליאמורית של פיטר.
* קורי סטול – פיטר, חברם של ג'ונתן ומירה ובן זוגה הפוליאמורי של קייט.
* סוניטה מאני – דניאל, סטודנטית המראיינת את ג'ונתן ומירה כחלק ממחקר שעורכת על חיי נישואין.
* טובה פלדשו
* סופיה קופרה – אווה
* מיכאל אלוני - פולי, המאהב של מירה.

==הפקה==
===פיתוח===
ביולי 2020, הוכרז כי רשת "HBO" הזמינה מהיוצר הישראלי חגי לוי מיני-סדרה שתהיה עיבוד מחודש למיני-סדרה השוודית "תמונות מחיי נישואין" מאת אינגמר ברגמן. את המיני-סדרה היה עתיד לכתוב ולביים לוי בעצמו, ועל ההפקה בפועל היו אמונים אוסקר אייזק ומישל ויליאמס.
===ליהוק===
עם ההודעה על הזמנת המיני-סדרה, נמסר כי אייזק וויליאמס עתידים לככב בתפקידים הראשיים. עם זאת, באוקטובר 2020 נמסר כי ויליאמס לא תופיע במיני-סדרה בעקבות התנגשות בלוח הזמנים שלה, אך תמשיך להפיק אותה בפועל. בהמשך נמסר כי ג'סיקה צ'סטיין תחליף אותה. בנובמבר 2020, נמסר כי סוניטה מאני לוהקה לתפקיד משני, ובינואר 2021, נמסר כי ניקול בהארי, קורי סטול וטובה פלדשו לוהקו לתפקידים משניים.
===צילומים===
צילומי המיני-סדרה החלו בניו יורק באוקטובר 2020, והופסקו למשך שבועיים בנובמבר לאחר ששני חברי צוות ההפקה נבדקו ונמצאו מאומתים חיוביים לבדיקה נגד מגפת הקורונה.

==שידור==
חמשת פרקיה של המיני-סדרה שודרו לראשונה במהלך פסטיבל ונציה הבינלאומי ה-78 מחוץ לתחרות. המיני-סדרה עלתה לשידור ברשת "HBO" ב-12 בספטמבר 2021.

==קישורים חיצוניים==
* 

כתבות:
* 
ביקורות:
* 
* 
* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:מיני-סדרות טלוויזיה
קטגוריה:סדרות דרמה אמריקאיות
קטגוריה:HBO: סדרות
רחוב בולשאיה פוקרובסקאיה

רחוב בולשאיה פוקרובסקאיה (ברוסית: Большая Покровская улица) הוא הרחוב הראשי בעיר ניז'ני נובגורוד, שברוסיה.

רחוב בולשאיה פוקרובסקאיה ממוקם במרכז ההיסטורי של ניז'ני נובגורוד . מחבר 4 כיכרות: מינין ופוז'רסקי, תיאטרלנאיה, גורקי וליאדובה. אחד הרחובות העתיקים ביותר. עד 1917 נחשב לרחוב אצולה. התגבש כרחוב הראשי של העיר בסוף המאה ה-18<ref>http://cruiseinform.ru/places/nizhniynovgorod/bolshaya-pokrovskaya-ulitsa/</ref>.

==גלריה==
<gallery>
קובץ:Nizhny Novgorod Drama Theater on Bolshaya Pokrovskaya Street 01.jpg|תיאטרון הדרמה 
קובץ:NN BolPokrovskaya Street 08-2016 img2.jpg|בנק ממשלתי 
קובץ:NN-07-2021 09.jpg|בית האספה האצילית 
קובץ:Christmas 2021 in Nizhny Novgorod 06.jpg|הרחוב בחג המולד
</gallery>

==קישורים חיצוניים==

== הערות שוליים ==

קטגוריה:ניז'ני נובגורוד
נחל חצץ

נחל חצץ הוא נחל קצר בצפון הנגב, אשר שפיעתו בעת עונת הגשמים יורדת מרכס חתירה לכיוון מערב, לעבר נחל הרועה.

==תוואי הנחל==
תחילתו של הנחל בכמה ערוצים היורדים מגב רכס חתירה ומתרכזים לערוץ אחד. בחלקו העליון מתחתר בסלעי גיר אשר מתוארך לגיל הטורון, אך במקום מתרכזים ערוציו של הנחל הוא מתחתר בין סלעי קרטון וצור אשר גילם מתוארך לגיל וצור מגיל תקופת הסנון.

נרקיסים פורחים בנחל חצץ
==צמחיית הנחל וסביבתו==
על שתי גדות ערוצו של הנחל ניתן לחזות במדרגות חקלאיות, ובאפיקו מתרכזת צמחייה. בקרבת הנחל גדלים צמחים נדירים וביובלו הדרומי צומחים נרקיסים בעונה.
בין היתר ניתן לחזות בשיחי קרקש צהוב. בהמשך בגדתו הצפונית של הנחל ניתן לראות ארבעה בורות מים, אשר אחד מהם והגדול שבהם שבהם הוא חצוב כחדר תת-קרקעי, עם קירות תומכים בסלעי הקרטון. בחורף המאגרים מלאים במים. מערכת חקלאית קדומה נמצאה באזור שפכו של הנחל. והם מתוארכים לתקופה הביזנטית.

===חורבת חצצה===
שרידי החורבה ממוקמים במפגש הנחל עם נחל הרועה קיים מבנה צפונית-מזרחית לקיבוץ שדה בוקר. מבנה הכולל כמה חדרים אשר אחד מהם מרוצף. המבנה מחולק לשני אגפים, ובכל אחד חצר פנימית. בחלקו הדרומי של המבנה קיים בור מים. בעת חפירה אריכואולוגית שהתקיימה במקום נמצאו חרסים מהתקופה הרומית מזמן שלטונם של הנבטים באזור הנגב.

==קישורים חיצוניים==
* 
* 
* 

==הערות שוליים==

קטגוריה:הנגב: נחלים
לב וקסמן

לב וקסמן (נולד ב-25 בפברואר 1975) הוא אדריכל נוף ישראלי.

== ביוגרפיה ==
לב וקסמן נולד בשנת 1975 בפרבואורלסק שברוסיה.

ב-1994, כשהיה בן 19 עלה לישראל והחל את לימודיו בישיבה בקריית ארבע בין השנים 1994 – 1996.

כיום מתגורר במועצה מקומית קרני שומרון עם ששת ילדיו, ארבעה בנים ושתי בנות.

== השכלה ==

ב-1991–1994, למד ארכיטקטורה ובינוי ערים באקדמיה לארכיטקטורה בעיר יקטרינבורג. פעל כאומן בתחום פיסול וציור והציג שתי תערוכות יחיד. בשנים 1996–2000 למד אדריכלות נוף בטכניון, חיפה.

ב-1997 ובמשך שנתיים עבד במשרד 'מילר בלום אדריכלות נוף' שבחיפה.

ב-1999, בשנה הרביעית ללימודיו החל וקסמן לעבוד במשרד 'גדעון שריג - אדריכלות נוף תכנון עירוני'. בשנת 2010 התמנה לעמית, ב-2014 התמנה לשותף ב'גדעון שריג-לב וקסמן אדריכלות נוף תכנון עירוני בע"מ ובשנת 2018 וקסמן הפך למנכ"ל החברה ובעל השליטה בה.

לאורך כל שנותיו כאדריכל נוף, וקסמן לקח ועדיין לוקח חלק בהוראה באקדמיה, מנחה סטודיו בטכניון ומרצה בישראל ומחוצה לה.

== עבודות נבחרות ==
* חידוש שדרות רוטשילד (1999-2001), שדרות ח"ן, שדרות בן ציון ושדרות דוד המלך (1999–2003), תל אביב
* היכל יד אליהו, תל אביב, 2000-2004
* גן הבנים, פארק גני יהושע, תל אביב, 2000-2002
* גן חללי טרור, גני יהושע, תל אביב, 2003-2005
* התחדשות יער ראש ציפור, גני יהושע, תל אביב, 2010-2016
* חידוש אנדרטת המייסדים, שדרות רוטשילד, תל אביב, 2008-2009
* מוזיאון תל אביב לאמנות – אגף חדש, תל אביב, 2007-2014
* רחוב הרצל, תל אביב, 2002-2006
* חידוש הפארק הלאומי רמת גן, 2010-2015
* פארק שלולית החורף, נתניה, 2011-2015
* פארק עירוני עפולה, 2004-2009
* פארק אשדוד-ים, 2005-2013
* אקו פארק (חדרה), 2009-2016
* אמפי פארק אשדוד ים, 1997
* אמפי פארק ראשון – לייב פארק, ראשון לציון, 2013-2016
* אמפיפארק באר שבע, 2015-2016
* אמפי פארק מבשרת ציון, 2014-2021
* אתר N, מודיעין, 1999-2010
* פארק ירושלים - עמק הארזים, ירושלים, 2010-2018
* פארק נחל באר שבע, מתחם הספורטק, באר שבע, 2014-2021
* פארק נחל באר שבע, מתחם התיאטרון, 2007-2013

== קישורים חיצוניים ==
* [http://www.g-sarig.co.il/#!e_lets_talk/c1a9w גדעון שריג לב וקסמן - אדריכלות נוף תכנון עירוני בע"מ]
* [https://www.g-sarig.co.il/parks גדעון שריג לב וקסמן - פארקים עירוניים]
* [https://www.ynet.co.il/articles/0,7340,L-4099343,00.html יער ראש ציפור: טיול בטבע הכי עירוני שיש, ynet]

קטגוריה:ישראלים ילידי ברית המועצות
קטגוריה:אדריכלי נוף ישראלים
קטגוריה:קרני שומרון: אישים
קטגוריה:עולים בשנות ה-1990
קטגוריה:מנכ"לים ישראלים
קטגוריה:בוגרי הטכניון - מכון טכנולוגי לישראל: אדריכלות
קטגוריה:ישראלים שנולדו ב-1975
כיכר מינין ופוז'ארסקי

כיכר מינין ופוז'ארסקי (ברוסית: Площадь Минина и Пожарского) היא הכיכר הראשית בניז'ני נובגורוד, שברוסיה.

כיכר מינין ופוז'ארסקי הוא המרכז החברתי והתרבותי של העיר, המקום לכל החגיגות והחגים המשמעותיים ביותר. ממוקת בחלק ההיסטורי של העיר , בצד הדרום-מזרחי של החלק העליון של הקרמלין .

הכיכר היא ציר תנועה. התנועה בה נחסמת רק בחגים ובמהלך אירועים אחרים<ref>https://russo-travel.ru/landmark/nizhniy-novgorod/ploshchad-minina-i-pozharskogo/</ref>.

==גלריה==
<gallery>
קובץ:Nizhny Novgorod-25-10-2022. St. Demetrius tower of the Kremlin 01.jpg|מגדל דמיטרבסקאיה של הקרמלין
קובץ:NN 01-09-2021 08.jpg|האוניברסיטה הרפואית 
קובץ:NN-07-2021 04.jpg|בניין הדומה 
קובץ:Minin University. 2 building.jpg|בניין האוניברסיטה 
קובץ:Christmas 2021 in Nizhny Novgorod 14.jpg|חג המולד בכיכר
</gallery>

==קישורים חיצוניים==

== הערות שוליים ==

קטגוריה:ניז'ני נובגורוד
קטגוריה:רוסיה: כיכרות
רובן גייגו

רובן גייגו (; נולד ב-20 בנובמבר 1979) הוא פוליטיקאי אמריקאי, המכהן כחבר בבית הנבחרים של ארצות הברית מטעם מחוז הקונגרס השלישי של מדינת אריזונה מאז שנת 2015. ב מונה לראש קמפיין הבחירות של אריק סוולוול.

בשנים 2011 ועד 2014 שימש כחבר בבית הנבחרים המדינתי של אריזונה, בו שימש החל מ-2012 כסגן מנהיג סיעת המיעוט בבית הנבחרים.

== ביוגרפיה ==
גייגו נולד בשיקגו, לאב ממוצא מקסיקני ולאם קולומביאנית. כשהיה ילד, נטש אביו את משפחתם, ואמו נאלצה לגדלו יחד עם שלוש אחיותיו לבדה. משפחתו עברה לאוורגרין פארק בפרוורי שיקגו, שם למד בתיכון הקהילתי של אוורגרין פארק. את לימודיו לתואר ראשון ביחסים בינלאומיים עשה באוניברסיטת הרווארד, ולאחר מכן, התגייס לחיל הנחתים של ארצות הברית. לאחר שקיבל הכשרת חיל רגלים, נשלח גייגו ללחימה בעיראק, לצד הגדוד הרגלי השלישי והגדוד הימי ה-25 של צבא ארצות הברית. בין השנים 2005–2006 נספו כ-46 נחתים מגדודים אלו, ביניהם חברו הטוב של גייגו. חזונו לעזור לחיילים הלומי קרב הניע את גייגו בראשיתה של הקריירה הפוליטית שלו.

בשנת 2009 נבחר לסגן יושב ראש המפלגה הדמוקרטית באריזונה, ובנובמבר 2010 התמודד לתפקיד חבר בבית הנבחרים של המדינה מטעם המחוז ה-16, הוא נבחר ונכנס לתפקיד ב-10 בינואר 2011 .

הצעתו הראשונה שעברה בבית הנבחרים של אריזונה העניקה תמיכה בשכר לימוד ליוצאי צבא הגרים במדינה. גייגו נמנה בין המתנגדים לחוק התמיכה באכיפת החוק וביטחון שכונותינו. במרוצת השנים הקים גייגו קבוצה אזרחית שקידמה את הדחתו של השריף של מחוז מריקופה ג'ו ארפאיו. גייגו ציין לרעה את מדיניות ההגירה של ארפאיו ואת שימושו בכספי הציבור למען חקירת אזרחותו של נשיא ארצות הברית ברק אובמה.

ב-27 בפברואר 2014 הכריז גייגו כי בכוונתו להתמודד לבית הנבחרים האמריקני מטעם מחוז הקונגרס השביעי של אריזונה. במרץ, על אף שיכל להמשיך לכהן כחבר בבית הנבחרים של אריזונה, התפטר גייגו מתפקידו. גייגו זכה בבחירות המקדימות לבית הנבחרים של המפלגה הדמוקרטית והביס ארבעה יריבים. ב-3 בינואר 2015 נשבע לתפקידו בבית הנבחרים. הוא נבחר לתפקיד שלוש פעמים נוספות מטעם המחוז השביעי, ב-2016, 2018 ו-2020. בבחירות 2022, בעקבות מספור מחדש לאחר מפקד האוכלוסין של 2020, שונה מספר המחוז והוא נבחר כחבר בית הנבחרים האמריקאי מטעם מחוז הקונגרס השלישי של אריזונה.

בקונגרס ה-118 הוא משמש כחבר וועדת הכוחות המזוינים של ארצות הברית וועדת משאבי הטבע.

לקראת בחירות 2024, הודיע כי בכוונתו להתמודד בבחירות לסנאט האמריקאי הסנאוטרית המכהנת קירסטן סינמה. זאת לאחר שסינמה הודיעה כי היא עוזבת את המפלגה הדמוקרטית ותמשיך לשמש כסנאטורית עצמאית בסנאט.

== חיים אישיים ==
גייגו נישאה ב-2010 לקייט גייגו (וידלנד) המכהנת מ-2019 כראש עיריית פיניקס. הם התגרשו ב-2017 ולהם ילד אחד.

ב-2021 הוא התחתן עם לוביסטית, סידני ברון. בדצמבר 2022, הזוג הופיע בתוכנית "בוקר טוב אמריקה" והודיע שהם מצפים לילדה. היא נולדה ב-8 ביולי 2023.

== קישורים חיצוניים ==

* 

* 

== הערות שוליים ==

קטגוריה:אמריקאים ממוצא קולומביאני
קטגוריה:אמריקאים ממוצא מקסיקני
קטגוריה:בוגרי אוניברסיטת הרווארד
קטגוריה:יועצים פוליטיים אמריקאים
קטגוריה:חברי בית המחוקקים המדינתי של אריזונה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מאריזונה
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1979
קטגוריה:פיניקס: אישים
נבו אבוטבול

נבו אבוטבול (נולד ב-12 באוקטובר 2004 בנהריה) הוא מנטליסט ישראלי, העוסק בבידור ומנחה ועידות וכנסים. מופעו עוסק בקריאת שפת גוף ומניפולציה מחשבתית. החל להופיע ברחבי ישראל מגיל 12.

==ביוגרפיה==
נבו אבוטבול נולד בנהריה ב-12 באוקטובר 2004 להילה, מורה ללשון ומאמנת אישית, ולעודד, פורש מצה"ל ועובד בחברה ביטחונית.

בגיל 6 נחשף לעולם הקסמים והחל לעסוק בתחום. בגיל 8 התחיל להופיע בימי הולדת, במופעי קסמים ובבית ספרו מול תלמידים. בגיל 10 החל לעסוק במנטליזם וקריאת המחשבות. בגיל 11, המשיך בהיותו מנטליסט צעיר להופיע באירועים רבים, ולאחר מכן התקבל לאגודת הקוסמים הישראלית וארגון אומני ישראל.

== קריירה ==
מגיל 11 אורי גלר הוא המנטור של אבוטבול. כשאבוטבול הגיע לגיל 16, גלר הגדיר אותו כ"יורש שלו".

בגיל 12 השתתף אבוטבול בספישל הילדים, בעונה הראשונה של תוכנית הריאליטי "גוט טאלנט ישראל". אבוטבול העפיל לגמר הילדים, אך לא זכה בגמר. מאז הופעתו בתוכנית החל להופיע ברחבי ישראל ועם הזמן החל להתפרסם בארץ.

בשנת 2018 השתתף במופע הנוער "nextfest" בבמות שונות בישראל, ביניהם מרכז הקונגרסים, האנגר 11 ועוד.

במקביל ללימודיו בתיכון, כתלמיד מצטיין בבית ספרו במגמת תקשורת, הגביר אבוטבול במהלך שנים 2019–2021 את הופעותיו לציבור הרחב, למוסדות ציבור, הופעות פרטיות, בישראל, בבריטניה ובארצות הברית, והופעות בהתנדבות בפני עמותות, חיילים וחולים בבתי חולים.

תקופת מגפת הקורונה הייתה עבור נבו התקדמות משמעותית בקריירה, כאשר בתקופה זו החל להופיע על בסיס פלטפורמת הזום והופיע בלמעלה מ-100 הופעות זום בישראל ומחוצה לה. בנוסף התארח אבוטבול והופיע בתוכניות טלוויזיה רבות, אשר סיקרו בהרחבה את המופעים אלו. הוא גויס למשימת עידוד החיסונים, יחד עם כוכבי רשת נוספים.

במהלך שנת 2020 הנחה אבוטבול פינה שבועית חדשות הבוקר, בהנחיית ניב רסקין, בערוץ 12.

לפני גיוסו לצבא, הופיע בלוס אנג'לס ובדובאי, וב-12 בפברואר 2023 התגייס לצה"ל בתפקיד מנטליסט צבאי.

== פעילויות נוספות ==
מסיבת יום ההולדת ה-16 של הוויקיפדיה העברית, 2019]]
בנוסף לעבודתו בתחום, הוא מרצה למבוגרים ואנשי חינוך על פיתוח תחושת מסוגלות והגשמת חלומות בהרצאתו "להמריא גם כשהשמיים סגורים". הוא בעל סדרת פודקאסטים בשם "Lead it", המיועדת לבני נוער.

בשנת 2020 השיק את קורס הביכורים שלו "Lead it" בנהריה, ובו השתתפו נערים ונערות יזמים. הקורס נמשך כ-5 ימים ועסק בכלים להגשמה עצמית והגשמת חלומות.

== קישורים חיצוניים ==

* 

* 
* 
* 
* [https://www.mako.co.il/news-channel12?subChannelId=6df7138577e3c710VgnVCM200000650a10acRCRD&vcmid=777d9f1a6152d710VgnVCM200000650a10acRCRD סושרד הבא? רק בן 17 וכבר בדרך לכבוש את ארצות הברית], מאקו, 15.11.21
* 
* 
* 
* 
* [https://www.youtube.com/results?search_query=נבו+אבוטבול אוסף סרטונים אודות נבו אבוטבול ביו-טיוב]
* [https://www.gome.co.il/content-media/?id=79 להגשים את החלום באתר גומה]
* - בוועידת האנשים של המדינה של ידיעות אחרונות
* 

==הערות שוליים==

קטגוריה:מנטליסטים ישראלים
קטגוריה:בדרנים ישראלים
קטגוריה:פעילים חברתיים ישראלים
קטגוריה:משתתפי גוט טאלנט ישראל
קטגוריה:פורבס 30Under30: ישראל
קטגוריה:ישראלים שנולדו ב-2004
יאקה בלאז'יץ'

יאקה בלאז'יץ (בסלובנית: Jaka Blažič; נולד ב-30 ביוני 1990) הוא כדורסלן סלובני, שמשחק בקבוצת צדביטה אולימפיה מליגת העל הסלובנית, בעמדות הקלע והסמול פורוורד. כמו כן, מאז שנת 2013 משתתף במשחקי נבחרת סלובניה.

==קריירת משחק מקצועית==
בלאז'יץ' נולד בשנת 1990 בעיר ייסניצה שבסלובניה, אשר הייתה אז חלק מיוגוסלביה.

בשנת 2007 החל לשחק כדורסל באופן מקצועי, בקבוצת טריגלב מהעיר קראן הסלובנית, ושנתיים לאחר מכן עבר לשחק בסלובן ליובליאנה.

בשנת 2011 חתם בקבוצת אולימפיה ליובליאנה, עמה זכה פעמיים בגביע הסלובני (ב-2012 וב-2013).

בעונת 2013/2014 שיחק לראשונה מחוץ לסלובניה, כשהצטרף לקבוצת הכוכב האדום בלגרד מליגת העל הסרבית. בשתי עונותיו בבלגרד זכה עם הקבוצה בגביע הסרבי, ובעונת 2014/2015 זכה עמה גם באליפות הליגה האדריאטית ובאליפות הליגה הסרבית.

בין השנים 2015–2017 שיחק בלאז'יץ' בסאסקי בסקוניה, ובעונת 2017/2018 עבר לקבוצת אנדורה, אף היא מליגת העל הספרדית.

בעונה העוקבת הצטרף לברצלונה, וסייע לה לזכות בגביע המלך הספרדי.

ביולי 2019 חתם על חוזה שנית בקבוצת ליובליאנה. בעונת 2020/2021 קלע 17.8 נקודות בממוצע למשחק, והוביל את צדביטה לזכייה באליפות ליגת העל הסלובנית.

==נבחרת סלובניה==
מאז שנת 2013 חבר בלאז'יץ' בנבחרת סלובניה בכדורסל. ביורובאסקט 2017 זכה עם סלובניה באליפות הטורניר; לאורך הטורניר היה הקלעי השישי של נבחרתו, עם ממוצע של 6.3 נקודות למשחק.

==קישורים חיצוניים==

==הערות שוליים==

קטגוריה:כדורסלנים סלובנים
קטגוריה:כדורסלני נבחרת סלובניה
קטגוריה:כדורסלני אולימפיה ליובליאנה
קטגוריה:כדורסלני הכוכב האדום בלגרד
קטגוריה:כדורסלני סאסקי בסקוניה
קטגוריה:כדורסלני אנדורה
קטגוריה:כדורסלני ברצלונה
קטגוריה:סלובנים שנולדו ב-1990
קטגוריה:כדורסלנים סלובנים באולימפיאדת טוקיו (2020)
קטגוריה:כדורסלני צדביטה אולימפיה
אפרים אבני

אפרים אבני (נולד ב-6 באוקטובר 1981) הוא קצין בצה"ל בדרגת אלוף-משנה, המשמש קצין אג"ם של פיקוד הדרום. קודם לכן שימש כמפקד עוצבת חיצי האש, מפקד בא"ח צנחנים ומפקד גדוד 890.

== ביוגרפיה ==
אבני גדל במבשרת ציון. למד בישיבת ירושלים לצעירים בירושלים ובישיבת איילת השחר באילת. התגייס לצה"ל באוגוסט 2002, והתנדב לצנחנים. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ומונה למפקד מחלקה, והשתתף בלחימה כנגד הטרור הפלסטיני באינתיפאדה השנייה. לאחר מכן מונה לסגן מפקד פלוגת מסלול. בהמשך שימש כמפקד פלוגה מבצעית בגדוד 101, והוביל אותה בלחימה במהלך מבצע עופרת יצוקה. לאחר מכן מונה למפקד פלנ"ט צנחנים בין השנים 2012–2013. בהמשך שימש כסגן מפקד גדוד 890 בין השנים 2013–2014, בין היתר במבצע צוק איתן. לאחר מכן מונה למפקד מחזור בבא"ח צנחנים.

ב-28 ביוני 2017 הועלה לדרגת סא"ל ומונה למפקד גדוד 890, תפקיד בו שירת עד 10 ביולי 2019. ב-14 באוגוסט 2019 מונה למפקד בא"ח צנחנים, בסיום תפקידו ב-27 ביולי 2021 הועלה לדרגת אל"ם. ב-16 באוגוסט 2021 מונה למפקד עוצבת חיצי האש, ושימש בתפקיד עד 21 ביוני 2023. ביולי 2023 מונה לקצין אג"ם של פיקוד הדרום.

== חיים אישיים ==
אבני מתגורר בקיבוץ שומריה, נשוי לבת שבע ואב לחמישה. גיסו היה אל"ם יהונתן שטיינברג.

== קישורים חיצוניים ==
* רוני דניאל, אלון בן דוד ויואב לימור, [https://103fm.maariv.co.il/programs/media.aspx?ZrqvnVq=HLMMKD&c41t4nzVQ=FJI&gntVQ=HDKJG מפקד בא"ח צנחנים סא"ל אפרים אבני הסביר על התאמת הגיוס לצה"ל, כשברקע התפשטות נגיף קורונה], רדיו 103FM, 26 במרץ 2020
* 
* 

== הערות שוליים ==

קטגוריה:מפקדי גדודים בחטיבת הצנחנים
קטגוריה:מפקדי חטיבה 551
קטגוריה:קציני אג"ם של פיקוד הדרום
קטגוריה:אלופי-משנה בצה"ל
קטגוריה:בוגרי ישיבת ירושלים לצעירים
קטגוריה:בוגרי ישיבות הסדר
קטגוריה:שומריה: אישים
קטגוריה:מבשרת ציון: אישים
קטגוריה:ישראלים שנולדו ב-1981
קטגוריה:חיילי צה"ל במלחמת חרבות ברזל
איזבל מוויזאו

איזבל מוויזאו (בפורטוגזית: Isabel de Viseu; 1459–1521) הייתה אשתו של פרננדו השני, דוכס ברגנסה. היא הייתה חברה בבית אביש ואחר כך, בבית ברגנסה.

== ביוגרפיה ==
איזבל נולדה בשנת 1459, לפרננדו, דוכס ויזאו וביאטריש מפורטוגל, דוכסית ויזאו והייתה אחותם של מנואל הראשון, מלך פורטוגל, ולאונור מוויזאו. סבה וסבתה מצד אמה היו ז'ואאו, מושל פורטוגל ואיזבל מברסלוש. סבה וסבתה מצד אביה היו דוארטה, מלך פורטוגל ולאונור מאראגון, מלכת פורטוגל.

בת דודתה של איזבל הייתה איזבלה הראשונה, מלכת קסטיליה, אשתו של פרננדו השני, מלך אראגון ואמה של המלכה האנגלית, קתרין מאראגון.

גם בגיל צעיר, יוחנן השני מפורטוגל לא היה פופולרי בקרב בני גיל הממלכה שכן הוא היה חסין מהשפעה חיצונית ונראה שהוא מתעב תככים. האצילים (כולל במיוחד בעלה של איזבלה, הדוכס מברגנסה) פחדו ממדיניותו העתידית כמלך. האירועים הוכיחו שהם צודקים.

לאחר שעלה לשלטון בשנת 1481, נקט ז'ואאו השני שורה של צעדים בכדי לצמצם את הכוח הנרחב של האצילים ולרכז את הכוח בעצמו. מיד החלו האצילים לתכנן את צעדיהם; אולם ז'ואאו השני לא עשה דבר מלבד להתבונן. מכתבי תלונה ותחנוני התערבות הוחלפו בין הדוכס מברגנסה לאיזבלה הראשונה, מלכת קסטיליה. בשנת 1483 יורטה התכתבות זו על ידי מרגלים מלכותיים. בית ברגנסה הוצא מחוץ לחוק, אדמותיהם הוחרמו ובעלה של איזבל הוצא להורג באבורה.

בשנה שלאחר מכן אחיה של איזבל נרצח על ידי המלך ז'ואאו עצמו מכיוון שהיו ידיעות על מזימה חדשה שכללו גם את בת דודסתה השנייה של איזבל וגיסו של אביה. משפחתה של איזבל הרגישה בטוחה מכיוון שאחותה לאונור הייתה נשואה לז'ואאו השני, אך הם כלל לא היו בטוחים. רבים מבני משפחתה של איזבל אחרים נרצחו, כולל אחיה הבכור דיוגו, דוכס ויזאו.

בשנת 1495 נפטר ז'ואאו השני ללא יורש לגיטימי ואחיה של איזבל עלה לשלון כמנואל הראשון, מלך פורטוגל. בהתחלה, אחותה לאונור מונתה ליורשת העצר, אולם מכיוון שלא היו לה ילדים, התפקיד הועבר לידי איזבל, אשר העבירה אותו לבנה הבכור ז'יימה, שהיה יורש העצר בין השנים 1495–1498, כאשר בנו של מנואל מיגל דה פאס, נסיך פורטוגל נולד.

איזבל נפטרה בשנת 1521 במנזר ליסבון של אם האלוהים, <ref>[http://fmg.ac/Projects/MedLands/PORTUGAL.htm#Leonordied1525 Portugal, Medieval Lands]</ref> אחיה נפטר בהמשך השנה, אחותה לאונור נפטרה 4 שנים לאחר מכן. מתוך ארבעת ילדיה ז'יימה ודיניש הגיעו לבגרות.

== משפחתה ==
איזבל התחתנה עם פרננדו השני, דוכס ברגנסה, נישואים שבסופו של דבר יסתיימו בטרגדיה. אלה היו נישואיו השניים של פרננדו, לאחר מות אשתו הראשונה, לאונור דה מנסס, ממנה לא היו לו ילדים.

לאיזבל ופרננדו נולדו שבעה ילדים:
* פיליפה דה ברגנזסה (6 ביולי 1475 - 1483)
* ז'יימה, דוכס ברגנסה הרביעי (1479 - 20 בספטמבר 1532), החליף את אביו כדוכס ברגנסה.
* ז'ואקים דה ברגנסה (1479 - 20 בספטמבר 1532)
* דיניש מברגנסה, רוזן למוש (1481 - 9 במאי 1516), בנה הצעיר ששרד ואב קדמון של ז'ואאו הרביעי, מלך פורטוגל.
* אפונסו דה ברגנסה
* קטרינה דה ברגנסה
* מרגרידה דה ברגנסה (מתה ביוני 1483).

== אילן יוחסין ==

== קישורים חיצוניים ==

== הערות שוליים ==

קטגוריה:בית ברגנסה
קטגוריה:בית אביש
קטגוריה:ילידי 1459
קטגוריה:נפטרים ב-1521
הקרמלין של ניז'ני נובגורוד

הקרמלין של ניז'ני נובגורוד (רוסית: Нижегородский кремль) הוא מבצר במרכז ההיסטורי של ניז'ני נובגורוד וחלקו העתיק ביותר, המתחם החברתי-פוליטי וההיסטורי-אמנותי העיקרי של העיר<ref>https://nizhny800.ru/city/symbols/nizhny-novgorod-kremlin</ref>.

הקרמלין של ניז'ני נובגורוד הוא המעון הרשמי של נציג של נשיא רוסיה במחוז הפדרלי של וולגה, מושל מחוז ניז'ני נובגורוד וראש העיר ניז'ני נובגורוד.

ממוקם על הגדה הימנית הגבוהה, במפגש הנהרות וולגה ואוקה. החלק הצפון מערבי של הקרמלין יורד כמעט עד למרגלות המדרונות, החלק הדרום מזרחי יוצאת לכיכר מינין ופוז'ארסקי, והחלק הדרום-מערבי מתנשא מעל נקיק פוצ'אינה העמוק וכיכר נרודנוגו ידינסטבה<ref>https://russia.travel/objects/283497/</ref>.

==קישורים חיצוניים==

* 

==הערות שוליים==

קטגוריה:ניז'ני נובגורוד
קטגוריה:רוסיה: מבצרים
אריטרותריום

אריטרותריום (שם מדעי: Erythrotherium) הוא סוג של דמויי יונק שהיה קרובו של המגזוסטרודון, וחי בתקופה טריאס עליון-יורה תחתון לפני 182–210 מיליון שנה בדרום אפריקה ולסוטו.

== מאפיינים ==
דמוי יונק זה הגיע לגודל של חדף ואורכו הגיע ל-10 סנטימטרים כולל הגולגולת שאורכה היה 2 סנטימטרים. משקלו נע בין 20 ל-30 גרמים.

יצור זה ניזון בעיקר מפרוקי-רגליים כמו חרקים, תולעים, חלזונות ובעלי חוליות אחרים כמו לטאות.

למרות דמיונו לחדף, דמוי יונק זה הטיל ביצים. הוא נכחד לפני כ-182 מיליון שנה עקב תחרות עם הדינוזאורים וזוחלים אחרים.

== קישורים חיצוניים ==

*

== הערות שוליים ==

קטגוריה:דמויי יונקים
קטגוריה:בעלי חיים שחיו ביורה תחתון באפריקה
קטגוריה:מאובני טקסונים שתוארו ב-1964
קטגוריה:דרום אפריקה: מאובנים
הר הארקורט

הר הארקורט או הר הרקורט (באנגלית: Mount Harcourt) הוא הר בקצה הצפוני של רכס חבר העמים, שבהרי המלכה מוד, באזור חוף דופק של שטח חסות רוס שבאנטארקטיקה.

גובהו של ההר 1,535 מטרים מעל פני הים; והוא ההר ה-1,660 בגובהו באנטארקטיקה.

ההר ממוקם 9.2 קילומטרים ממזרח להר קיפין.

ההר ממוקם בסמוך להר רוברט סקוט, ומתנשא מעל צידו המזרחי של שפכו של קרחון בירדמור אל מדף הקרח רוס.

== היסטוריה ==
=== גילוי ומיפוי ההר ===

ההר התגלה בדצמבר 1908 על ידי המשלחת הבריטית לאנטארקטיקה (משלחת נמרוד), אשר חקרה את אנטארקטיקה בין השנים 1907–1909, בפיקודו של ארנסט שקלטון.

=== מקור השם ===

שמו של ההר ניתן לו על ידי משלחת נמרוד.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:6364 הר הארקורט] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/21325 הר הארקורט] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=126196 הר הארקורט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=6001&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר הארקורט] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-harcourt-antarctica/ הר הארקורט] באתר peakery (מרחקים לאתרים סמוכים)

== הערות שוליים ==

הארקורט
הארקורט
קטגוריה:דפים עם נקודות ציון חסרות בוויקינתונים
תחשוב על הילדים

תחשוב על הילדים
"תַּחֲשׁוֹב על הילדים" או "מה עם הילדים?" היא קלישאה, שקשורה לזכויות הילדים, שהתפתחה לטקטיקה רטורית.<ref name="nationalchild">National Child Labor Committee 1914, pp. 39, 73.</ref><ref name="boyce2003">Boyce 2003</ref><ref name="perry2010">Perry 2010, p. 498.</ref> לעומת זאת, בדיבייט, הקלישאה היא אד מיסריקורדיאם, שמשמשת כפנייה אל הרגש, ולפיכך גם כשל צורני .<ref name="meany">Meany 2002, p. 65.</ref><ref name="jackmarshall">Marshall 2005</ref><ref name="borschke2011">Borschke 2011, p. 17.</ref>

בספר מ-2002, Art, Argument and Advocacy, נטען כי בזמן דיבייט, הקלישאה משנה את הרגש לתבונה. האתיקן ג'ק מרשל כתב ב-2005 כי הפופולריות של הקלישאה נובעת מיכולתו לפגוע ברציונליות, במיוחד בשיח על המוסר. תומכי הצנזורה משתמשים בקלישאה בשביל להגן על ילדים מפני הסכנה הנתפסת.<ref name="beattie2009">Beattie 2009, pp. 165–167.</ref><ref name="keenangt4">Keenan (October 1, 2014), p. GT4.</ref> בספר מ-2009, Community, Space and Online Censorshi, נטען כי סיווג ילדים כחפים מפשע הזקוקים להגנה, היא סוג של אובססיה לטוהר המידות.<ref name="beattie2009" /> במאמר מ-2011 שפורסם בכתב העת Journal for Research Research, צוין כי הקלישאה צמחה מתוך פאניקה מוסרית.<ref name="coleman2011">Coleman 2011, p. 99.</ref>

הקלישאה הופיעה בסרט הדיסני מ-1964, מרי פופינס, כאשר דמותה של גברת בנקס התחננה בפני המטפלת שעוזבת אותה שלא להפסיק ולחשוב על הילדים.<ref name="kathrynlaity">Laity 2013, pp.&nbsp;118–119, 128.</ref> ב-1996, הקלישאה קיבלה התייחסות סאטרית בתוכנית הטלוויזיה המונפשת, משפחת סימפסון,<ref name="cohen1996">Cohen 1996</ref><ref name="cohen2005">Cohen 2005</ref> כאשר הדמות הלן לאבג'וי אמרה "האם מישהו לא יחשוב על הילדים בבקשה?" ("Ohhh, won't somebody please think of the children!")<ref name="tenbrink2012">Ten Brink 2012, p. 789.</ref><ref name="shotwell2012">Shotwell 2012, p. 141.</ref><ref name="keenanin2">Keenan (April 26, 2014), p. IN2.</ref>, במהלך דיון שנוי במחלוקת על ידי אזרחי העיר הבדיונית ספרינגפילד<ref name="tenbrink2012" /><ref name="patrick2000">Patrick 2000, p. B5.</ref><ref name="bruenig">Bruenig 2014</ref>.

במהדורת 2012 של Georgia State University Law Review , צ'ארלס ג'יי. טן ברינק אמר כי השימוש של לאבג'וי בקלישאה היא פרודיה מוצלחת. השימוש בקלישאה נהיה לעיתים קרובות כנושא ללעג.

== ראו גם ==
* טובת הילד
* תשדיר החרצית
* ברירה כוזבת
* חוק גודווין
* איגנורטיו אלנכי
* הצילו את ילדינו
* שכנוע מוסרי

== לקריאה נוספת ==
*
*
*
*
*
*
*

== קישורים חיצוניים ==

<div class="mw-content-ltr">
* 
* 
</div>

== הערות שוליים ==

קטגוריה:ילדות
קטגוריה:רטוריקה
קטגוריה:ביטויים ומושגים פוליטיים אמריקאיים
קטגוריה:תעמולה
שה-ין

שְׁה-יֵן (בסינית: 十堰; בפין-יין: Shíyàn; מילולית: "עשרת הסכרים") היא נציבות עירונית במחוז חוביי שבמרכז הרפובליקה העממית של סין. בשנת 2007 נבחרה העיר לעשרת הערים המובילות בסין על ידי דו"ח "Chinese Cities Brand Value Report", אשר פורסם בפסגת פורום הערים הסיניות בבייג'ינג.<ref></ref> ע"פ מפקד האוכלוסין משנת 2020 אוכלוסיית הנציבות העירונית מנתה 3,209,004 תושבים, מתוכם 1,428,629 בשטח האורבני.

== היסטוריה ==
במהלך שנות השישים, מאו דזה-דונג ופקידים אחרים בממשל, מחשש לטלטלה ופלישה, ביקשו להקים תעשייה במקומות מרוחקים יותר.<ref name=":0"></ref> שה-ין, שנמצאת בצפון-מערב חוביי שהיה ידוע אז בעוניו, הייתה אז כפר קטן המונה כמה מאות משקי בית בלבד.<ref name=":0" /><ref name=":1"></ref> בשנת 1967 נשלחו לראשונה צוותי עובדים ומהנדסים לשה-ין במטרה לסקור אתרים למפעלי רכב ומפעלים במסגרת תוכנית בניית החזית השלישית. בהוראת מאו בשנת 1969, ייצור המשאיות בשה-ין החל.<ref name=":0" /> כ־25,000 עובדי בניין נשלחו לשה-ין במהלך תקופה זו כדי לצייד את העיר בתשתית הדרושה לפרויקט כזה.<ref name=":1" />

בעשורים שלאחר מכן חוותה העיר צמיחה כלכלית מואצת עקב מתקנים אלה, שהעסיקו כמעט 200,000 עובדים.<ref name=":0" /><ref name=":1" /> עם זאת, בתחילת שנות ה-90 עקפו את שה-ין יותר ויותר מיזמי רכב חדשים, שמוקמו בערים גדולות יותר ועם קישורי תחבורה טובים יותר.<ref name=":0" /> בשנת 2003, דונגפנג מוטורס העבירה את מפעל רכבי הנוסעים הראשי שלה לווהאן, וכתוצאה מכך הייתה ירידה באוכלוסייה בשה-ין.<ref name=":1" />

החל משנת 2019 פועל קו רכבת מהירה המתוכנת לפעליות של 350 עד קמ"ש לווהאן.

== גאוגרפיה ==
שה-ין משתרעת על פני 23,708 קמ"ר בקצה הצפוני ביותר של המחוז וגובלת ב ובמועצה המיוערת שנונגג'יה מדרום-מזרח ובמחוזות חנאן מצפון-מזרח, שאאנשי מצפון-מערב וצ'ונגצ'ינג מדרום-מערב. היא מרוחקת כ-402 ק"מ צפונית-מערבית לבירת המחוז ווהאן. הרי וודאנג עוברים בכיוון מזרח-מערב דרך שה-ין,<ref name=":1" /> עליהם נמצא אחד ממרכזים החשובים ביותר לאמונה הדאואיסטית. האזורים מסביב מכילים כ-200 מקדשים, אנדרטאות, מנזרים ואתרים נוספים המקודשים לדאואיזם.

== חלוקה מנהלית ==
{| class="wikitable sortable"
|-
! שם
! סינית
! פין-יין
! אוכלוסייה (מפקד 2020)
! שטח (ק"מ<sup>2</sup>)
! צפיפות (/ק"מ <sup>2</sup> )
|-
| רובע מאוג'יין
|
|Máojiàn Qū
| 601,548
| 539.9
| 1,114
|-
| רובע ג'אנגוואן
|
|Zhāngwān Qū
| 431,859
| 656
| 658.3
|-
| רובע יוניאנג
|
|Yúnyáng Qū
| 395,222
| 3,848
| 102.7
|-
| הנפה העירונית דאנג'יאנגקואו
|
|Dānjiāngkŏu Shì
| 409,940
| 3,116
| 131.6
|-
| נפת יונשי
|
|Yúnxī Xiàn
| 371,012
| 3,512
| 105.6
|-
| נפת ג'ושאן
|
|Zhúshān Xiàn
| 346,069
| 3,611
| 95.85
|-
| נפת ג'ושי
|
|Zhúxī Xiàn
| 283,578
| 3,307
| 85.76
|-
| נפת פאנג
|
|Fáng Xiàn
| 369,776
| 5,119
| 72.23
|}

==קישורים חיצוניים==

* 

== הערות שוליים ==

קטגוריה:חוביי: ערים
קטגוריה:הרפובליקה העממית של סין: נציבויות עירוניות
יחסי מרוקו–רומניה

יחסי מרוקו–רומניה הם יחסי החוץ בין מרוקו ורומניה.

== סקירה כללית ==
שתי המדינות כוננו יחסים דיפלומטיים בשנת 1962. שתי המדינות הן חברות מלאות באיחוד מדינות הים התיכון ובלה פרנקופוני. בשנת 2012 חגגו שתי המדינות 50 שנה לכינון היחסים הדיפלומטיים ביניהן, וארגנו מספר אירועי תרבות ואמנות הן ברומניה והן במרוקו. במהלך השנים מאות מורים רומניים לימדו בבתי ספר במרוקו ואלפי צעירים מרוקאים למדו באוניברסיטאות ברומניה.

== נציגויות דיפלומטיות ==
* מרוקו מחזיקה ברומניה שגרירות בבוקרשט.
* רומניה מחזיקה במרוקו שגרירות ברבאט וקונסוליות כבוד בקזבלנקה, פאס, מרקש וטנג'יר.

== הערות שוליים ==